title: A Bizottság 1364/2013/EU végrehajtási rendelete ( 2013. december 17. ) a 834/2007/EK tanácsi rendelet részletes végrehajtási szabályainak megállapításáról szóló 889/2008/EK rendeletnek a kéthéjú kagyló nem ökológiai módszerrel tenyésztett ivadékainak és ikráinak az ökológiai akvakultúrában történő felhasználása tekintetében történő módosításáról

text:
               19.12.2013

               HU

               Az Európai Unió Hivatalos Lapja

               L 343/29

         A BIZOTTSÁG 1364/2013/EU VÉGREHAJTÁSI RENDELETE
   (2013. december 17.)
   a 834/2007/EK tanácsi rendelet részletes végrehajtási szabályainak megállapításáról szóló 889/2008/EK rendeletnek a kéthéjú kagyló nem ökológiai módszerrel tenyésztett ivadékainak és ikráinak az ökológiai akvakultúrában történő felhasználása tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 13. cikke (3) bekezdésére, 15. cikke (2) bekezdésére, valamint 40. cikkére,
   mivel:

               (1)

               A 834/2007/EK rendelet alapvető követelményeket határoz meg a tengeri moszat és a tenyésztett víziállatok ökológiai termelésére vonatkozóan. A fenti követelmények végrehajtására vonatkozó részletes szabályokat az 889/2008/EK bizottsági rendelet rögzíti (2).

               (2)

               2012 novembere és 2013 áprilisa között egyes tagállamok kérelmet nyújtottak be az ökológiai akvakultúrás termelésben használható termékekre, anyagokra és technikákra vonatkozó szabályok felülvizsgálata iránt. Az említett kérelmeket a 2009/427/EK bizottsági határozat (3) által létrehozott biogazdálkodással kapcsolatos technikai tanácsadással foglalkozó szakértői csoportnak értékelnie kell; és a Bizottság ezen értékelés alapján szándékozik felmérni a fenti jogszabályok 2014-ben történő esetleges felülvizsgálatának szükségességét.

               (3)

               Egyes kérelmekben azt állították, hogy a 889/2008/EK rendelet 25e. és 25o. cikke szerinti követelményeknek való megfeleléshez a piacon nem áll rendelkezésre elegendő, ökológiai termelésből származó kéthéjúkagyló-ivadék és -ikra.

               (4)

               Mivel a kéthéjú kagyló ökológiai módszerrel tenyésztett ivadékai és ikrái még nem állnak rendelkezésre kielégítő mértékben, az Unióban az ökológiai akvakultúrás termelés folyamatosságának biztosítása és a fennakadások elkerülése érdekében, valamint azért, hogy időt biztosítsunk a kéthéjú kagyló ökológiai termelésből származó ivadékai és ikrái piacának fejlődéséhez, indokolt a szakértői javaslat megérkezéséig egy évvel, vagyis 2014. december 31-ig kitolni a 889/2008/EK rendelet 25e. cikkének (3) bekezdésében és 25o. cikke (1) bekezdésének harmadik albekezdésében előírt 50 %-os arány alkalmazását.

               (5)

               A 889/2008/EK rendeletet ezért ennek megfelelően módosítani kell.

               (6)

               Az e rendeletben előírt intézkedések összhangban vannak az ökológiai termeléssel foglalkozó szabályozási bizottság véleményével,

         ELFOGADTA EZT A RENDELETET:
   1. cikk
   A 889/2008/EK rendelet a következőképpen módosul:

               1.

               A 25e. cikk (3) bekezdése helyébe a következő bekezdés lép:
               „(3)   Nem ökológiai termelésből származó ivadékok esetében a gazdaságba behozott állatok aránya a következő: 2011. december 31-től 80 %, 2014. december 31-től 50 %, 2015. december 31-től 0 %.”

               2.

               A 25o. cikk (1) bekezdésének harmadik albekezdése helyébe a következő szöveg lép:
               „Mindazonáltal a kéthéjú kagylók nem ökológiai keltetőből származó, az ökológiai egységekben való termelésbe bevezethető ikráinak maximális aránya 2011. december 31-től 80 %, 2014. december 31-től 50 % és 2015. december 31-től 0 % lehet.”

         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2013. december 31-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. december 17-én.

            a Bizottság részéről

            az elnök

         José Manuel BARROSO

      (1)  HL L 189., 2007.7.20., 1. o.

      (2)  A Bizottság 889/2008/EK rendelete (2008. szeptember 5.) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról (HL L 250., 2008.9.18., 1. o.):

      (3)  A Bizottság 2009. június 3-i 2009/427/EK határozata a biogazdálkodással kapcsolatos technikai tanácsadással foglalkozó szakértői csoport felállításáról (HL L 139., 2009.6.5., 22. o.).


title: A Bizottság (EU) 2015/2185 végrehajtási rendelete (2015. november 26.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               27.11.2015

               HU

               Az Európai Unió Hivatalos Lapja

               L 312/3

         A BIZOTTSÁG (EU) 2015/2185 VÉGREHAJTÁSI RENDELETE
   (2015. november 26.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 26-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  50,7

                  MA

                  70,0

                  ZZ

                  60,4

                  0707 00 05

                  AL

                  56,9

                  MA

                  93,1

                  TR

                  141,5

                  ZZ

                  97,2

                  0709 93 10

                  AL

                  83,5

                  MA

                  75,1

                  TR

                  159,0

                  ZZ

                  105,9

                  0805 20 10

                  CL

                  96,2

                  MA

                  93,2

                  PE

                  78,3

                  ZZ

                  89,2

                  0805 20 30, 0805 20 50, 0805 20 70, 0805 20 90

                  TR

                  81,8

                  ZZ

                  81,8

                  0805 50 10

                  AR

                  61,0

                  TR

                  109,5

                  ZZ

                  85,3

                  0808 10 80

                  AU

                  166,8

                  CA

                  159,7

                  CL

                  85,7

                  MK

                  28,7

                  NZ

                  173,1

                  US

                  145,5

                  ZA

                  164,2

                  ZZ

                  132,0

                  0808 30 90

                  BA

                  85,4

                  CN

                  63,9

                  TR

                  128,8

                  ZZ

                  92,7

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 712/2013/EU végrehajtási rendelete ( 2013. július 24. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               25.7.2013

               HU

               Az Európai Unió Hivatalos Lapja

               L 200/18

         A BIZOTTSÁG 712/2013/EU VÉGREHAJTÁSI RENDELETE
   (2013. július 24.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 24-én.

            a Bizottság részéről, az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0707 00 05

                  TR

                  124,7

                  ZZ

                  124,7

                  0709 93 10

                  TR

                  128,9

                  ZZ

                  128,9

                  0805 50 10

                  AR

                  86,2

                  CL

                  73,3

                  TR

                  70,0

                  UY

                  72,5

                  ZA

                  95,2

                  ZZ

                  79,4

                  0806 10 10

                  CL

                  51,4

                  EG

                  185,0

                  TR

                  169,6

                  ZZ

                  135,3

                  0808 10 80

                  AR

                  177,7

                  BR

                  112,3

                  CL

                  125,7

                  CN

                  79,0

                  NZ

                  134,1

                  US

                  165,6

                  ZA

                  131,6

                  ZZ

                  132,3

                  0808 30 90

                  AR

                  97,6

                  CL

                  151,4

                  CN

                  77,3

                  NZ

                  162,9

                  TR

                  246,0

                  ZA

                  102,1

                  ZZ

                  139,6

                  0809 10 00

                  TR

                  193,0

                  ZZ

                  193,0

                  0809 29 00

                  TR

                  320,9

                  ZZ

                  320,9

                  0809 30

                  TR

                  171,7

                  ZZ

                  171,7

                  0809 40 05

                  BA

                  69,9

                  TR

                  118,8

                  XS

                  74,4

                  ZZ

                  87,7

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2016/531 végrehajtási rendelete (2016. március 30.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Lingot du Nord [OFJ])

text:
               6.4.2016

               HU

               Az Európai Unió Hivatalos Lapja

               L 89/2

         A BIZOTTSÁG (EU) 2016/531 VÉGREHAJTÁSI RENDELETE
   (2016. március 30.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Lingot du Nord [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdése első albekezdésének megfelelően a Bizottság megvizsgálta Franciaország kérelmét, amely a 284/2008/EK bizottsági rendelet (2) alapján bejegyzett „Lingot du Nord” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Lingot du Nord” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. március 30-án.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 2008. március 27-i 284/2008/EK rendelete egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről (Lingot du Nord (OFJ), Cipolla Rossa di Tropea Calabria (OFJ), Marrone di Roccadaspide (OFJ)) (HL L 86., 2008.3.28., 21–22. o.).

      (3)  HL C 374., 2015.11.11., 5. o.


title: A Bizottság 263/2013/EU végrehajtási rendelete ( 2013. március 18. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Mela Alto Adige/Südtiroler Apfel [OFJ])

text:
               22.3.2013

               HU

               Az Európai Unió Hivatalos Lapja

               L 82/26

         A BIZOTTSÁG 263/2013/EU VÉGREHAJTÁSI RENDELETE
   (2013. március 18.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Mela Alto Adige/Südtiroler Apfel [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               2013. január 3-án hatályba lépett az 1151/2012/EU rendelet. A rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).

               (2)

               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely az 1855/2005/EK bizottsági rendelet (3) alapján bejegyzett „Mela Alto Adige/Südtiroler Apfel” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (3)

               A szóban forgó módosítás nem tekinthető kisebb jelentőségűnek, ezért a Bizottság az 510/2006/EK rendelet 6. cikkének (2) bekezdése alapján közzétette a módosítás iránti kérelmet (4) az Európai Unió Hivatalos Lapjában. A Bizottsághoz nem érkezett az említett rendelet 7. cikke szerinti kifogás, ezért a módosítást jóvá kell hagyni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez az rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 18-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 93., 2006.3.31., 12. o.

      (3)  HL L 297., 2005.11.15., 5. o.

      (4)  HL C 125., 2012.4.28., 5. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály.   Gyümölcs, zöldségfélék és gabonafélék, frissen vagy feldolgozva

      OLASZORSZÁG
      Mela Alto Adige/Südtiroler Apfel (OFJ)


title: A Bizottság 1355/2014/EU végrehajtási rendelete ( 2014. december 17. ) a 391/2009/EK rendeletnek egyes szabályzatoknak és egyes egyezmények és jegyzőkönyvek kapcsolódó módosításainak a Nemzetközi Tengerészeti Szervezet (IMO) általi elfogadásával összefüggő módosításáról  EGT-vonatkozású szöveg

text:
               19.12.2014

               HU

               Az Európai Unió Hivatalos Lapja

               L 365/82

         A BIZOTTSÁG 1355/2014/EU VÉGREHAJTÁSI RENDELETE
   (2014. december 17.)
   a 391/2009/EK rendeletnek egyes szabályzatoknak és egyes egyezmények és jegyzőkönyvek kapcsolódó módosításainak a Nemzetközi Tengerészeti Szervezet (IMO) általi elfogadásával összefüggő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hajófelügyeleti és hajóvizsgáló szervezetek közös szabályairól és szabványairól szóló, 2009. április 23-i 391/2009/EK európai parlamenti és tanácsi rendeletre (1) és különösen annak 13. cikke (2) bekezdésére,
   a tengeri közlekedés biztonságával és a hajókról történő szennyezés megelőzésével foglalkozó bizottság (COSS) létrehozásáról szóló 2099/2002/EK európai parlamenti és tanácsi rendelet (2) 5. cikke szerinti megfelelőség-ellenőrzési eljárás keretében,
   mivel:

               (1)

               A 2099/2002/EK rendelet 5. cikkének (1) bekezdése szerint a tagállamok és a Bizottság az Unió tengeri közlekedési jogszabályai és a nemzetközi jogi okmányok közötti ellentétek kockázatának csökkentése céljából együttműködnek egymással annak érdekében, hogy – az esettől függően – meghatározzák az illetékes nemzetközi fórumokon képviselendő közös álláspontot vagy megközelítést.

               (2)

               A 391/2009/EK rendelet a 2009/15/EK európai parlamenti és tanácsi irányelvvel (3) együtt egyetlen olyan egységes jogi szabályrendszert tartalmaz, amely következetes módon, azonos alapelvekre és fogalommeghatározásokra támaszkodva szabályozza az elismert szervezetek tevékenységét. A 2009/15/EK irányelv 3. cikkének (2) bekezdése szerint abban az esetben, ha egy tagállam úgy határoz, hogy a lobogója alatt közlekedő hajók vonatkozásában feljogosít egy szervezetet a jogszabályban előírt bizonyítványokkal kapcsolatos felügyeleti és vizsgálati hatáskörök gyakorlására, akkor e feladatok ellátását kizárólag elismert szervezetekre bízhatja, az irányelv 2. cikkének g) pontja szerint pedig „elismert szervezetek” alatt a 391/2009/EK rendelet alapján elismert szervezeteket kell érteni. Ebből következik, hogy az érintett szervezetek elismerésére irányadó szabályok mindkét jogi aktusra kihatnak.

               (3)

               A 391/2009/EK rendelet 2. cikkének b) pontja értelmében vett „nemzetközi egyezmények” fogalom az „Életbiztonság a tengeren” tárgyú, 1974. november 1-jén kelt nemzetközi egyezményt (a továbbiakban: SOLAS egyezmény) a mellékletének XI-2. fejezete kivételével, a merülésvonalakról szóló, 1966. április 5-én kelt nemzetközi egyezményt (a továbbiakban: merülésvonal-egyezmény), valamint a hajókról történő szennyezés megelőzéséről szóló, 1973. november 2-án kelt nemzetközi egyezményt (a továbbiakban: MARPOL egyezmény) annak jegyzőkönyveivel és módosításaival együtt, továbbá a tagállamok mindegyikében kötelező kapcsolódó szabályzatok mindenkor hatályos változatát foglalja magában.

               (4)

               Huszonnyolcadik ülésszakán az IMO közgyűlése – a 2013. december 4-én kelt A.1070(28) jelű IMO-határozat útján – szabályzatot fogadott el az IMO aktusainak végrehajtásáról (IMO Instruments Implementation Code, a továbbiakban: III szabályzat), továbbá – 2013. december 4-én kelt A.1083(28) jelű határozatával – olyan módosításokat fogadott el a merülésvonal-egyezményhez, amelyek az III szabályzat és egy hozzá kapcsolódó, a lobogó szerinti államok auditálására vonatkozó rendszer kötelezővé tételét célozzák.

               (5)

               Hatvanhatodik ülésszakán az IMO Tengerikörnyezet-védelmi Bizottsága (MEPC) – 2014. április 4-én kelt MEPC.246(66) jelű határozatával – olyan módosításokat fogadott el a MARPOL egyezményhez fűzött 1978. évi jegyzőkönyvhöz, valamint – 2014. április 4-én kelt MEPC.247(66) jelű határozatával – az 1978. évi jegyzőkönyvvel módosított MARPOL egyezményhez fűzött 1997. évi jegyzőkönyvhöz, amelyek az III szabályzat és egy hozzá kapcsolódó, a lobogó szerinti államok auditálására vonatkozó rendszer kötelezővé tételét célozzák.

               (6)

               Kilencvenharmadik ülésszakán az IMO Tengerészeti Biztonsági Bizottsága (MSC) – 2014. május 22-én kelt MSC.366(93) jelű határozatával – olyan módosításokat fogadott el a SOLAS egyezményhez, valamint – 2014. május 22-én kelt MSC.375(93) jelű határozatával – a merülésvonal-egyezményhez fűzött 1988. évi jegyzőkönyvhöz, amelyek az III szabályzat és egy hozzá kapcsolódó, a lobogó szerinti államok auditálására vonatkozó rendszer kötelezővé tételét célozzák.

               (7)

               A MEPC a hatvanötödik, az MSC pedig a kilencvenkettedik ülésszakán – 2013. június 21-én kelt MSC.349(92) jelű határozatával – szabályzatot fogadott el az elismert szervezetekről (IMO Code for Recognized Organizations, a továbbiakban: RO szabályzat).

               (8)

               Hatvanötödik ülésszakán a MEPC – 2013. május 17-én kelt MEPC.238(65) jelű határozatával – olyan módosításokat fogadott el a MARPOL egyezményhez fűzött 1978. évi jegyzőkönyvhöz, amelyek az RO szabályzat kötelezővé tételét célozzák.

               (9)

               Kilencvenkettedik ülésszakán az MSC – 2013. június 21-én kelt MSC.350(92), illetve MSC.356(92) jelű határozatával – olyan módosításokat fogadott el a SOLAS egyezményhez, valamint a merülésvonal-egyezményhez fűzött 1988. évi jegyzőkönyvhöz, amelyek az RO szabályzat kötelezővé tételét célozzák.

               (10)

               Az III és az RO szabályzat – az érintett IMO-egyezmények módosításainak elfogadására, megerősítésére és hatálybalépésére vonatkozó szabályok szerint – várhatóan valamikor 2015. január 1. és 2018. január 1. között fog hatályba lépni.

               (11)

               A Tanács 2013. május 13-án elfogadta az egyes szabályzatoknak és egyes egyezmények és jegyzőkönyvek kapcsolódó módosításainak az elfogadása tekintetében a Nemzetközi Tengerészeti Szervezetben (IMO) az Európai Unió nevében képviselendő álláspontról szóló 2013/268/EU határozatot. (4) A határozat 5. cikkében a Tanács felhatalmazta a tagállamokat arra, hogy az Unió érdekében és a határozat mellékletében foglalt nyilatkozat megtétele mellett az e rendelet (4)–(9) preambulumbekezdésében említett módosításokat magukra nézve kötelező erejűnek ismerjék el.

               (12)

               A 2013/268/EU határozat mellékletében foglalt nyilatkozat kimondja, hogy a tagállamok álláspontja szerint az III és az RO szabályzat olyan minimumkövetelményeket tartalmaz, amelyeket az államok tovább alakíthatnak és javíthatnak olyan módon, ahogyan az a tengerbiztonság növelése és a környezetvédelem javítása szempontjából megfelelő.

               (13)

               A nyilatkozat kimondja továbbá, hogy az III és az RO szabályzat egyetlen rendelkezése sem értelmezhető úgy, hogy az bármilyen módon korlátozza az Unió jogából fakadó tagállami kötelezettségek teljesítését a „jogszabályban előírt bizonyítványok” és az „osztályozási bizonyítványok” fogalommeghatározása, az elismert szervezetekre vonatkozóan meghatározott kötelezettségek és követelmények hatálya, valamint az Európai Bizottságnak az elismert szervezetek elismerésével, értékelésével és az azokra vonatkozó esetleges korrekciós intézkedések vagy szankciók kiszabásával kapcsolatos feladatai tekintetében. A nyilatkozat még azt is kimondja, hogy egy IMO-audit keretében a tagállamok ragaszkodni fognak ahhoz, hogy az ellenőrzések kizárólag a vonatkozó nemzetközi egyezmények azon rendelkezéseinek betartására terjedjenek ki, amelyeket a tagállamok – többek között a nyilatkozattal – elfogadtak.

               (14)

               Az Unió jogrendjében a 391/2009/EK rendelet és a 2009/15/EK irányelv hatálya a (3) preambulumbekezdésben ismertetett „nemzetközi egyezmények” fogalomra való hivatkozással van meghatározva. Ebből az következik, hogy az IMO-egyezmények módosításai automatikusan beépülnek az Unió jogába abban a pillanatban, amikor nemzetközi szinten hatályba lépnek, és ez a kötelező érvényű szabályzatokra is vonatkozik, mint amilyen például az III és az RO szabályzat, amelyek így részévé válnak a 391/2009/EK rendelet alkalmazása szempontjából releváns IMO-aktusoknak.

               (15)

               A nemzetközi egyezmények módosításai azonban a megfelelőség-ellenőrzési eljárással kizárhatók az Unió tengeri közlekedési jogszabályainak hatályából abban az esetben, ha a 2099/2002/EK rendelet 5. cikkének (2) bekezdésében meghatározott két feltétel közül legalább az egyik teljesül.

               (16)

               A Bizottság a 2099/2002/EK rendelet 5. cikkének megfelelően értékelte az IMO-egyezmények szóban forgó módosításait, és megállapította, hogy egyfelől az III és az RO szabályzat, másfelől pedig a 391/2009/EK rendelet és a 2009/15/EK irányelv rendelkezései több kérdésben ütköznek egymással.

               (17)

               Először, az III szabályzatnak a 2. részben található 16.1. pontja meghatározza azon erőforrások és folyamatok minimumjegyzékét, amelyekkel a lobogó szerinti államoknak rendelkezniük kell, és ennek kapcsán szabályozza az egyebek mellett a lobogó szerinti állam által a nemzetközi egyezményekben foglalt szerkezeti, gépészeti, elektromos és/vagy más követelmények, illetőleg a lobogó szerinti állam nemzeti szabályozásában foglalt követelmények teljesítésének igazolásához megkövetelt hajóosztályozási bizonyítványokra vonatkozó közigazgatási utasításokat. Amint azonban azt az alábbi (21) preambulumbekezdés részletesen kifejti, az Unió joga különbséget tesz jogszabályban előírt bizonyítványok és osztályozási bizonyítványok között. Ez utóbbiak magánokiratok, és sem nem a lobogó szerinti államok aktusai, sem nem a lobogó szerinti állam nevében történik a kibocsátásuk. Az III szabályzat szóban forgó rendelkezése tulajdonképpen a SOLAS II-1. fejezetének az A-1. részben található 3-1. szabályára utal, amely szerint a hajók tervezését, építését és fenntartását egy, a XI-1/1.1. szabály rendelkezései alapján egy Igazgatás által elismert hajóosztályozó társaság szerkezeti, gépészeti és elektromos követelményeinek teljesítésével kell végezni. A SOLAS egyezmény egyértelműen a hajót vagy annak a lobogó szerinti állam felé való jogi képviseletét jelöli meg a követelmény tárgyaként. Továbbá az elismert szervezet, amikor hajóosztályozó társaságként végzi tevékenységét, a hajóosztályozási bizonyítványt saját szabályai, eljárásai, követelményei és magánjogi szerződései alapján állítja ki, és ezekben a lobogó szerinti állam nem szerepel félként. Emiatt az III szabályzat e rendelkezése ellentmond a hatályos EU–jog szerinti, a hajóosztályozási és a jogszabályban előírt tevékenység közötti különbségtételnek.

               (18)

               Másodszor, az III szabályzatnak a 2. részben található 18.1. pontja értelmében a lobogó szerinti államnak „kizárólag a lobogója alatt közlekedni jogosult hajók figyelembevételével” kell meghatároznia, hogy egy elismert szervezet rendelkezik-e elegendő műszaki, adminisztratív és kutatási kapacitással a rá bízott feladatok elvégzéséhez. Ezzel szemben ezt a kérdést az Unió joga – konkrétan a 391/2009/EK rendelet I. mellékletében található A.3. kritérium – az elismerés feltételeként határozza meg, éspedig lobogó szerinti különbségtétel nélkül az adott szervezet osztályába tartozó összes hajó figyelembevételével. Ha az III szabályzat szóban forgó rendelkezése az Unió jogának részévé válna, akkor azzal a 391/2009/EK rendelet I. mellékletében található A.3. kritérium alkalmazása az elismert szervezeteknek a tagállami lobogó alatt közlekedő hajókkal összefüggő tevékenységére szűkülne, ami ellentétes volna a jelenleg hatályos követelményekkel.

               (19)

               Harmadszor, az III szabályzatnak a 2. részben található 19. pontja szerint tilos a lobogó szerinti államnak arra köteleznie az elismert szervezeteit, hogy azok – egyebek mellett az osztályozási szabályaikban, követelményeikben és eljárásaikban – a lobogója alatt közlekedni jogosult hajók körén kívül meghatározott követelményeket alkalmazzanak. A 2009/15/EK irányelv szerint a tagállamok csak akkor jogosíthatnak fel egy szervezetet arra, hogy a saját flottájuk jogszabályban előírt tanúsítása céljából a nevükben eljárjon, ha az adott szervezet a 391/2009/EK rendeletnek megfelelően már rendelkezik elismeréssel, és ebből a célból folyamatosan ellenőrzés alatt áll. Ebben a rendszerben az elismerésből következik, hogy az elismert szervezetek tevékenységének az általuk osztályozott hajóállomány teljes egésze tekintetében, lobogótól függetlenül teljesítenie kell bizonyos követelményeket. Ez a 391/2009/EK rendelet I. mellékletében található kritériumok legtöbbjére érvényes, de további követelményekre, például a rendelet 10. cikkének (4) bekezdésére is igaz. Ha az III szabályzat szóban forgó rendelkezése az Unió jogának részévé válna, akkor azzal a 391/2009/EK rendeletben jelenleg szereplő elismerési követelmények alkalmazása – egyebek mellett amennyiben azok szabályoknak, követelményeknek és eljárásoknak minősülnek – az elismert szervezeteknek a tagállami lobogó alatt közlekedő hajókkal összefüggő tevékenységére szűkülne.

               (20)

               Negyedszer, az RO szabályzat 2. részének 1.1. pontja szerint az „elismert szervezet” olyan szervezet, amelyet egy lobogó szerinti állam értékelt, és amelyről megállapította, hogy teljesíti az RO szabályzat 2. részében foglalt követelményeket. Ezzel szemben a 391/2009/EK rendelet 2. cikkének e) pontja szerint „elismert szervezet”: „e rendeletnek megfelelően elismert szervezet”. A Bizottságnak a (21)–(23) preambulumbekezdésben ismertetett értékelése alapján úgy tűnik, hogy az RO szabályzat 2. részének több rendelkezése összeegyeztetetlen a 391/2009/EK rendelettel. Ebből következik, hogy az RO szabályzat értelmében vett elismert szervezet nem teljesíti a 391/2009/EK rendelet valamennyi követelményét, és ezért nem felel meg az „elismert szervezet” fogalomnak az Unió joga szerinti meghatározásának.

               (21)

               Ötödször, az RO szabályzat 2. részének 1.3. pontja szerint a „jogszabályban előírt tanúsítás és szolgáltatások” egyetlen egységes tevékenységkategóriát alkotnak, és magukban foglalnak minden olyan tevékenységet, amelyet az elismert szervezetek a lobogó szerinti állam nevében jogosultak végezni, beleértve mind a jogszabályban előírt, mind pedig az osztályozási követelményekkel kapcsolatos tanúsítást. Ezzel szemben a 391/2009/EK rendelet 2. cikkének g) és i) pontjában foglalt fogalommeghatározások élesen elhatárolják egymástól egyfelől a „jogszabályban előírt bizonyítványokat”, azaz az egy lobogó szerinti állam által vagy nevében a nemzetközi egyezményekkel összhangban kibocsátott bizonyítványokat, másfelől pedig az „osztályozási bizonyítványokat”, azaz az egy elismert szervezet által hajóosztályozó társasági minőségében kibocsátott olyan okmányokat, amelyek azt igazolják, hogy a hajó megfelel a meghatározott célú használatára vagy meghatározott működési területre vonatkozó, az elismert szervezet által kialakított és nyilvánosságra hozott szabályoknak és eljárásoknak. Ebből következően az Unió jogában a jogszabályban előírt bizonyítványok és az osztályozási bizonyítványok elkülönülnek egymástól, és jellegükben is különbözőek. Nevezetesen: a jogszabályban előírt bizonyítványok közjogi, míg az osztályozási bizonyítványok magánjogi természetűek, és ez utóbbiakat a hajóosztályozó társaság saját szabályai, eljárásai és követelményei alapján állítja ki. Ez azt jelenti, hogy az elismert szervezetek által a hajók számára annak tanúsításaként kibocsátott osztályozási bizonyítványok, hogy azok megfelelnek az osztályozási szabályoknak és eljárásoknak, ideértve azt az esetet is, amikor azokat egy lobogó szerinti állam felülhitelesíti annak igazolására, hogy teljesül a SOLAS II-1. fejezetének az A-1. részben található 3-1. szabálya, szigorúan magánjogi természetűek, és sem nem a lobogó szerinti államok aktusai, sem nem a lobogó szerinti állam nevében történik a kibocsátásuk. Az RO szabályzat ezzel szemben a „jogszabályban előírt tanúsítást és szolgáltatásokat” következetesen úgy említi, hogy azokat az elismert szervezet „a lobogó szerinti állam nevében” végzi, ami ellentmondásban van az Unió jogában található jogi megkülönböztetéssel. Figyelmen kívül hagyva ezt az ellentmondást, ha az RO szabályzat szóban forgó rendelkezése az Unió jogának részévé válna, akkor azzal a kifejezett kockázattal kellene szembenézni, hogy a 391/2009/EK rendeletben foglalt elismerési követelmények, amelyek lobogótól függetlenül a szervezet teljes tevékenységére kiterjednek, nem lennének többé érvényesíthetők az EU-ban.

               (22)

               Hatodszor, az RO szabályzat 2. részének 3.9.3.1. pontja rendelkezik az elismert szervezetek által – kizárólagosan a lobogó szerinti állam által létrehozott keretek között, a lobogó szerinti állam számára végzett jogszabályban előírt tanúsítás és szolgáltatások eljárásainak szabványosítása érdekében – az indokolt körben folytatandó együttműködésről, a szabályzat 2. részének 3.9.3.2. pontja pedig úgy rendelkezik, hogy egy lobogó szerinti állam vagy „a lobogó szerinti államok egy csoportja” keretet hoz létre „az említett lobogó szerinti állam(ok) nevében” végzett „jogszabályban előírt hajótanúsítás és szolgáltatások” műszaki és biztonsági vonatkozásaival kapcsolatban az elismert szervezeteik által folytatott együttműködés szabályozására. Ezzel szemben az Unió jogában az elismert szervezetek közötti együttműködést a 391/2009/EK rendelet 10. cikkének (1) bekezdése szabályozza, amely egyfelől kimondja, hogy az elismert szervezeteknek szabályaik és eljárásaik egyenértékűségének megőrzése, azok összehangolása és alkalmazása érdekében konzultálniuk kell egymással, másfelől pedig keretet hoz létre az anyagokra, berendezésekre és alkatrészekre vonatkozó osztályozási bizonyítványok megfelelő esetekben történő kölcsönös elismerésére. A 10. cikk (1) bekezdésében előírt két együttműködési keret az elismert szervezetek által hajóosztályozó társasági minőségükben, magánjogi szerződések alapján végzett tevékenységhez kapcsolódik, és ebből fakadóan lobogó szerinti megkülönböztetés nélkül alkalmazandó. Ha az RO szabályzatban foglalt együttműködési mechanizmusok az Unió jogának részévé válnának, akkor azzal a 391/2009/EK rendelettel létrehozott együttműködési keret az elismert szervezeteknek a tagállami lobogó alatt közlekedő hajókkal kapcsolatos tevékenységére szűkülne, ami ellentétes volna a jelenleg hatályos követelményekkel.

               (23)

               Hetedszer, az RO szabályzat 2. részének 3.9.3.3. pontjában foglalt rendelkezés azonos az III szabályzatnak a 2. részben található 19. pontjában foglalt rendelkezéssel, ezért a (19) preambulumbekezdésben ismertetett megfontolások az RO szabályzat ezen rendelkezésére is érvényesek.

               (24)

               Sem az III szabályzat, sem az RO szabályzat nem korlátozhatja semmilyen módon az Uniót abban, hogy a Szerződésekkel és a nemzetközi joggal összhangban meghatározza azokat a megfelelő feltételeket, amelyek alapján az elismerés megadható azoknak a szervezeteknek, amelyek – az Unió célkitűzéseinek elérése és különösen a tengerbiztonság növelése és a környezet védelme érdekében – a tagállamok felhatalmazásával és nevében hajóvizsgálati és tanúsítási tevékenységet kívánnak végezni.

               (25)

               Az anyagokra, berendezésekre és alkatrészekre vonatkozó osztályozási bizonyítványok kölcsönös elismerésének a 391/2009/EK rendelet 10. cikkének (1) bekezdésével létrehozott rendszere csak az Unión belül, a tagállami lobogók valamelyike alatt közlekedő hajók vonatkozásában érvényesül. A külföldi hajók esetében a bizonyítványok elismerése az adott EU-n kívüli lobogó szerinti állam saját mérlegelésen alapuló döntésén alapul, amelyet kizárólagos joghatósága keretében – és különösen az ENSZ tengerjogi egyezménye alapján – hoz meg.

               (26)

               Az elvégzett értékelés keretében a Bizottság megállapította, hogy az III és az RO szabályzatnak a fenti preambulumbekezdésekben említett rendelkezései összeegyeztethetetlenek a 391/2009/EK rendelettel, ezért annak hatályából ki kell őket zárni. Ennek megfelelően tehát módosítani kell a 391/2009/EK rendelet 2. cikkének b) pontját.

               (27)

               Mivel az RO szabályzat 2015. január 1-jén hatályba lép, ennek a rendeletnek a kihirdetése után mihamarabb hatályba kell lépnie.

               (28)

               Az e rendeletben előírt intézkedésekről a tengeri közlekedés biztonságával és a hajókról történő szennyezés megelőzésével foglalkozó bizottság (COSS) nem alkotott véleményt. A végrehajtási jogi aktus szükségességét ugyanakkor elismerte, ezért az elnök a végrehajtási jogi aktus tervezetét további megvitatásra a fellebbviteli bizottság elé terjesztette. Az e rendeletben előírt intézkedések összhangban vannak a fellebbviteli bizottság véleményével,

         ELFOGADTA EZT A RENDELETET:
   1. cikk
   A 391/2009/EK rendelet 2. cikkének b) pontja helyébe a következő szöveg lép:

      „b)   »nemzetközi egyezmények«: az »Életbiztonság a tengeren« tárgyú, 1974. november 1-jén kelt nemzetközi egyezmény (SOLAS 74) a mellékletének XI-2. fejezete kivételével, a merülésvonalakról szóló, 1966. április 5-én kelt nemzetközi egyezmény, valamint a hajókról történő szennyezés megelőzéséről szóló, 1973. november 2-án kelt nemzetközi egyezmény (MARPOL egyezmény) annak jegyzőkönyveivel és módosításaival együtt, továbbá a tagállamok mindegyikében kötelező kapcsolódó szabályzatok az IMO aktusainak végrehajtására vonatkozó szabályzat (IMO Instruments Implementation Code) 2. részében található 16.1., 18.1. és 19. pont, illetőleg az elismert szervezetekre vonatkozó IMO-szabályzat (IMO Code for Recognized Organizations) 2. részének 1.1., 1.3., 3.9.3.1., 3.9.3.2. és 3.9.3.3. pontja kivételével, azok mindenkor hatályos változatában;”

   2. cikk
   Ez a rendelet Az Európai Unió Hivatalos Lapjában való kihirdetését követő napon lép hatályba.
   Rendelkezéseit 2015. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. december 17-én.

            a Bizottság részéről

            az elnök

         Jean-Claude JUNCKER

      (1)  HL L 131., 2009.5.28., 11. o.

      (2)  HL L 324., 2002.11.29., 1. o.

      (3)  Az Európai Parlament és a Tanács 2009. április 23-i 2009/15/EK irányelve a hajófelügyeleti és hajóvizsgáló szervezetek, valamint a tengerészeti hatóságok vonatkozó tevékenységeinek közös szabályairól és szabványairól (HL L 131., 2009.5.28., 47. o.).

      (4)  A Tanács 2013. május 13-i 2013/268/EU határozata egyes szabályzatoknak és egyes egyezmények és jegyzőkönyvek kapcsolódó módosításainak az elfogadása tekintetében a Nemzetközi Tengerészeti Szervezetben (IMO) az Európai Unió nevében képviselendő álláspontról (HL L 155., 2013.6.7., 3. o.).


title: A Bizottság (EU) 2017/1928 végrehajtási rendelete (2017. október 20.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Kintoa [OEM])

text:
               21.10.2017

               HU

               Az Európai Unió Hivatalos Lapja

               L 272/15

         A BIZOTTSÁG (EU) 2017/1928 VÉGREHAJTÁSI RENDELETE
   (2017. október 20.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Kintoa [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 15. cikke (1)bekezdésére és 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Franciaország kérelmét (2) a „Kintoa” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Kintoa” elnevezést be kell jegyezni,

               (3)

               A Bizottság által 2016. augusztus 22-én kézhez kapott levelükben a francia hatóságok közölték, hogy a franciaországi székhelyű EARL du Carré mezőgazdasági korlátolt felelősségű társaság (Alain Cazanave, Le chalet, 380 Chemin du Carré, 64300 Sallespisse) már több mint 5 éve folyamatosan, jogszerűen forgalmazta a „Kintoa” kereskedelmi megnevezéssel ellátott terméket, és hogy ez a tény rögzítésre került a nemzeti felszólalási eljárás során.

               (4)

               mivel a (3) preambulumbekezdésben említett vállalkozás megfelel az 1151/2012/EU rendelet 15 cikkének (1) bekezdésében foglalt követelményeknek, ezért annak érdekében, hogy a megnevezés bejegyzését követően a kereskedelmi megnevezést egy átmeneti időszak során továbbra is jogszerűen használhassa, a 2017. december 31-ig tartó átmeneti időszakra engedélyezni kell számára a „Kintoa” elnevezés használatát.

               (5)

               Az e rendeletben előírt intézkedések összhangban vannak a mezőgazdasági termékek minőségpolitikájával foglalkozó bizottság véleményével,

         ELFOGADTA EZT A RENDELETET:
   1. cikk
   A „Kintoa” (OEM) elnevezés bejegyzésre kerül.
   Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.1. osztályba – Friss hús (valamint vágási melléktermék és belsőség) – tartozó terméket jelöl.
   2. cikk
   Az EARL du Carré mezőgazdasági korlátolt felelősségű társaság (Alain Cazanave, Le chalet, 380, Chemin du Carré, 64300 Sallespisse) 2017. december 31-ig továbbra is használhatja a „Kintoa” (OEM) bejegyzett elnevezést.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 20-án.

            a Bizottság részéről

            az elnök

         Jean-Claude JUNCKER

      (1)  HL L 343., 2012.12.14., 1. o.

      (2)  HL C 90., 2017.3.23., 9. o.

      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Tanács 364/2013/EU végrehajtási rendelete ( 2013. április 22. ) a líbiai helyzetre tekintettel korlátozó intézkedések meghozataláról szóló 204/2011/EU rendelet 16. cikke (2) bekezdésének végrehajtásáról

text:
                  2013.4.23.

                  HU

                  Az Európai Unió Hivatalos Lapja

                  L 111/25

         A TANÁCS 364/2013/EU VÉGREHAJTÁSI RENDELETE
         (2013. április 22.)
         a líbiai helyzetre tekintettel korlátozó intézkedések meghozataláról szóló 204/2011/EU rendelet 16. cikke (2) bekezdésének végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a líbiai helyzetre tekintettel korlátozó intézkedések meghozataláról szóló, 2011. március 2-i 204/2011/EU tanácsi rendeletre (1) és különösen annak 16. cikke (2) bekezdésére,
         mivel:

                     (1)

                     A Tanács 2011. március 2-án elfogadta a 204/2011/EU rendeletet.

                     (2)

                     A Tanács úgy véli, hogy egy személy esetében már nem indokolt, hogy szerepeljen a 204/2011/EU rendelet III. mellékletében foglalt jegyzékben.

                     (3)

                     A 204/2011/EU rendelet III. mellékletét ennek megfelelően aktualizálni kell,

               ELFOGADTA EZT A RENDELETET:

            1. cikk
            A 204/2011/EU rendelet III. melléklete az e rendelet mellékletében meghatározottak szerint módosul.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Luxembourgban, 2013. április 22-én.

                  a Tanács részéről

                  az elnök

               C. ASHTON

            (1)  HL L 58., 2011.3.3., 1. o.

            MELLÉKLET
            Az alábbi személyre vonatkozó bejegyzést törölni kell a 204/2011/EU rendelet III. mellékletében foglalt jegyzékből:
            ASHKAL, Al-Barrani.


title: A Bizottság 564/2013/EU végrehajtási rendelete ( 2013. június 18. ) a biocid termékek forgalmazásáról és felhasználásáról szóló 528/2012/EU európai parlamenti és tanácsi rendelet alapján az Európai Vegyianyag-ügynökség részére fizetendő díjakról  EGT-vonatkozású szöveg

text:
               19.6.2013

               HU

               Az Európai Unió Hivatalos Lapja

               L 167/17

         A BIZOTTSÁG 564/2013/EU VÉGREHAJTÁSI RENDELETE
   (2013. június 18.)
   a biocid termékek forgalmazásáról és felhasználásáról szóló 528/2012/EU európai parlamenti és tanácsi rendelet alapján az Európai Vegyianyag-ügynökség részére fizetendő díjakról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 80. cikke (1) bekezdésére,
   mivel:

               (1)

               Meg kell határozni az Európai Vegyianyag-ügynökség (a továbbiakban: az Ügynökség) részére fizetendő díjak összetételét és összegét, valamint a fizetési feltételeket.

               (2)

               A díjösszetétel kialakításakor és a díjak összegének megállapításakor figyelembe kell venni az 528/2012/EU rendelet értelmében az Ügynökség által elvégzendő munkát. A díjak mértékét úgy kell kiszabni, hogy a díjakból származó bevételek és az Ügynökség egyéb bevételi forrásai együttesen elegendőek legyenek a nyújtott szolgáltatások költségeinek fedezésére.

               (3)

               Az 528/2012/EU rendelet 80. cikke (3) bekezdésének d) pontja értelmében a díjösszetétel kialakításakor és a díj összegének megállapításakor figyelembe kell venni, hogy az információkat együttesen vagy külön nyújtják-e be. Annak érdekében, hogy a díjak az Ügynökség tényleges munkáját tükrözzék, valamint az információk együttes benyújtásának ösztönzésére abban az esetben, ha több személy együttesen nyújt be hatóanyag jóváhagyására vagy hatóanyag jóváhagyásának megújítására irányuló kérelmet, kérelmenként célszerű csak egy díjat kivetni.

               (4)

               A mikro-, kis- és középvállalkozások meghatározásáról szóló, 2003. május 6-i 2003/361/EK bizottsági ajánlás (2) értelmében figyelembe véve az Unióban székhellyel rendelkező kis- és középvállalkozások (a továbbiakban: kkv-k) egyedi szükségleteit, e vállalkozások esetében csökkentett díjak alkalmazandók a hatóanyagok jóváhagyására, jóváhagyásának megújítására, illetve az 528/2012/EU rendelet I. mellékletébe történő felvételükre, illetve a biocid termékek engedélyezésére és az engedélyezés megújítására irányuló kérelmeikre. A díjcsökkentés mértékének megállapításakor figyelembe kell venni a kkv-k jelentős számát a biocid ágazatban, ezenkívül az egyéb vállalkozásokra vonatkozó túlzott mértékű díjak elkerülésének fontosságát, de ugyanakkor biztosítani kell az Ügynökség tevékenységének teljes finanszírozását. Amennyiben a kérelem olyan hatóanyagot tartalmazó termékre vagy olyan hatóanyagra vonatkozik, amelyre az 528/2012/EU rendelet 10. cikkének (1) bekezdésében szereplő helyettesítési kritériumok legalább egyike érvényes, akkor az ilyen kérelmek visszaszorítása érdekében nem alkalmazandó a díjcsökkentés az említett biocid termékekre vagy hatóanyagokra irányuló kérelmek esetében.

               (5)

               Figyelembe véve az 528/2012/EU rendelet 77. cikkével összhangban benyújtott fellebbezések kezelésével járó, az Ügynökség által elvégzendő munkát, az ilyen fellebbezésekre a rendelet 77. cikke (1) bekezdésének harmadik albekezdésével összhangban célszerű díjat kiszabni. Az indokolt fellebbezést benyújtó személyek szankcionálásának elkerülése érdekében azonban a díjat helyénvaló visszatéríteni jól megalapozott fellebbezések esetén.

               (6)

               Tekintettel az Ügynökségre háruló munkateher csökkenésére azokban az esetekben, amelyekben a kérelmeket az érvényesség megállapítása előtt vagy annak során elutasítják, vagy az értékelés után visszavonják, célszerű a díj részleges visszatérítéséről rendelkezni.

               (7)

               Az olyan hatóanyagok jóváhagyására irányuló kérelmek benyújtásának ösztönzése céljából, amelyek megfelelő alternatíváját jelentik az 528/2012/EU rendelet 5. cikke (1) bekezdésében felsorolt kizárási kritériumok legalább egyikének megfelelő jóváhagyott hatóanyagoknak, célszerű rendelkezni az ilyen kérelmekre kiszabott díjak visszatérítéséről.

               (8)

               Az 528/2012/EU rendelet I. mellékletébe történő felvételre irányuló kérelem díjának kiszabásakor az aggodalomra okot nem adó hatóanyagok esetében figyelembe kell venni az Ügynökség által az ilyen kérelmek kapcsán elvégzendő becsült munkamennyiséget, valamint azt, hogy az ilyen anyagokat tartalmazó termékek engedélyezése közérdeket szolgál.

               (9)

               Az olyan hatóanyagok jóváhagyására vagy jóváhagyásának megújítására irányuló kérelmekre, amelyekre az 528/2012/EU rendelet 10. cikkének (1) bekezdésében szereplő helyettesítési kritériumok legalább egyike érvényes, valamint az 528/2012/EU rendelet 23. cikkével összhangban összehasonlító értékelésnek alávetendő termékek engedélyezésére vagy engedélyezésének megújítására irányuló kérelmek visszaszorítása céljából, illetve a rendelet által biztosított mentességek és díjcsökkentések finanszírozásához való hozzájárulás érdekében célszerű emelt díjakról rendelkezni az ilyen kérelmek tekintetében.

               (10)

               Tekintettel, arra, hogy az Ügynökség számára mennyi munkát jelent a változtatásoknak az Európai Parlament és a Tanács 528/2012/EU rendeletének megfelelően engedélyezett biocid termékekkel kapcsolatos változtatásokról szóló, 2013. április 18-i 354/2013/EU bizottsági végrehajtási rendelettel (3) összhangban történő osztályozására vonatkozó véleménykérelemmel foglalkozni, helyénvaló díjat kiszabni az ilyen kérelmekre. A lehetséges mértékig elkerülendő ugyanakkor azoknak a kérelmezőknek a szankcionálása, akiknek kisebb mértékű vagy adminisztratív változtatásnak minősülő osztályozásra irányuló kérelme megalapozottnak bizonyul, célszerű a következő változtatási kérelemre nézve díjcsökkentést alkalmazni, amennyiben az arra vonatkozó ajánlás értelmében a változtatás kisebb mértékű változtatásként vagy adminisztratív változtatásként osztályozandó.

               (11)

               Tekintettel az érintett személyek 528/2012/EU rendelet 95. cikkében említett listájába történő felvételre irányuló beadványok kapcsán az Ügynökség által elvégzendő munkára, helyénvaló az ilyen beadványokra díjat kiszabni. Az ezekkel a beadványokkal kapcsolatban elvégzendő munka mennyisége nagyon különböző lehet attól függően, hogy az érintett személy hozzáférési felhatalmazást vagy új dokumentációt nyújt-e be, mivel az utóbbi esetben az Ügynökségnek ellenőriznie kell, hogy a dokumentáció megfelel-e az 528/2012/EU rendelet II. mellékletének vagy adott esetben a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelv IIA. mellékletének (4). Célszerű ennek megfelelően eltérő díjakat megállapítani.

               (12)

               Tekintettel az 528/2012/EU rendelet 66. cikkének (4) bekezdésével összhangban a bizalmas kezelésre irányuló kérelmek kapcsán az Ügynökség által elvégzendő munkára, célszerű az ilyen kérelmekre díjat kiszabni.

               (13)

               Mivel az Ügynökség költségvetését euróban kell kidolgozni és végrehajtani és az elszámolás is euróban történik, az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendelet (5) 19. cikkével, valamint az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. december 23-i 2343/2002/EK, Euratom bizottsági rendelet (6) 17. cikkével és az Európai Vegyianyag-ügynökség 2008. szeptember 24-i költségvetési rendeletének (7) 17. cikkével összhangban, ezért a díjakat célszerű euróban kiszabni.

               (14)

               Az 528/2012/EU rendelet 80. cikke (3) bekezdésének f) pontjából következik, hogy a díjak megfizetésére vonatkozó határidőket a rendeletben előírt eljárásokra vonatkozó határidőkre figyelemmel kell megállapítani.

               (15)

               A rendeletben megállapított díjakat megfelelő időközönként felül kell vizsgálni a díjaknak az inflációs rátával és az Ügynökség szolgáltatások kapcsán felmerülő valós költségeivel történő összehangolása céljából. A felülvizsgálatok során figyelembe kell venni az Ügynökségnek a rendelet hatálya alá tartozó kérelmek kezelésére vonatkozóan szerzett tapasztalatait és a tapasztalatok alapján elért hatékonyságjavulást.

               (16)

               Az 528/2012/EU rendelet 82. cikkének (1) bekezdésében említett biocid termékekkel foglalkozó állandó bizottság nem nyilvánított véleményt az e rendeletben előírt intézkedésekről. Mivel végrehajtási aktust kellett elfogadni, ezért az elnök a végrehajtási aktus tervezetét további megvitatás céljából a fellebbviteli bizottság elé terjesztette. A fellebbviteli bizottság nem nyilvánított véleményt,

         ELFOGADTA EZT A RENDELETET:
   I.   FEJEZET

      DÍJAK

   1. cikk
   Hatóanyagokkal kapcsolatos munkákra vonatkozó díjak
   Az Ügynökség az I. melléklet 1. táblázatában meghatározott díjakat szabja ki az 528/2012/EU rendelet értelmében a hatóanyagok jóváhagyásával és a jóváhagyás megújításával, valamint a rendelet I. mellékletébe történő felvétellel kapcsolatban elvégzendő munkáért.
   2. cikk
   A biocid termékek uniós engedélyezésével kapcsolatos munkákra vonatkozó díjak
   Az Ügynökség a II. melléklet 1. táblázatában meghatározott díjakat szabja ki az 528/2012/EU rendelet értelmében a biocid termékek uniós engedélyezésével kapcsolatban elvégzendő munkáért.
   3. cikk
   Egyéb díjak
   (1)   Az Ügynökség a III. mellékletben meghatározott díjakat szabja ki az 528/2012/EU rendelet értelmében a technikai egyenértékűség megállapításával, a kölcsönös elismerés iránti kérelmekkel, az érintett személyek listájába történő felvétel iránti kérelmekkel és az Ügynökséghez benyújtott információk bizalmas kezelése iránti kérelmekkel kapcsolatban elvégzendő munkáért.
   (2)   Az Ügynökség az Unió által engedélyezett valamennyi biocid termékre vagy biocid termékcsaládra kiszabja a III. mellékletben meghatározott éves díjakat. Az éves díjat a forgalombahozatali engedély érvénybe lépésének első és minden ezt követő évfordulóján kell megfizetni. Az éves díj mindig az előző évre vonatkozik.
   4. cikk
   Az Ügynökség határozatai ellen az 528/2012/EU rendelet 77. cikke szerint benyújtott fellebbezések díjai
   (1)   Az Ügynökség a III. mellékletben meghatározott díjakat szabja ki az Ügynökség határozatai ellen az 528/2012/EU rendelet 77. cikke szerint benyújtott fellebbezésekre nézve.
   (2)   A fellebbezésnek a fellebbezési tanács általi kézhezvétele akkor valósul meg, ha a vonatkozó díj beérkezett az Ügynökséghez.
   (3)   Ha a fellebbezési tanács elfogadhatatlannak ítéli a fellebbezést, a díj nem téríthető vissza.
   (4)   Az Ügynökség visszatéríti az (1) bekezdéssel összhangban kiszabott díjat, ha az Ügynökség ügyvezető igazgatója az 1907/2006/EK európai parlamenti és tanácsi rendelet (8) 93. cikkének (1) bekezdésével összhangban helyesbíti a határozatot, vagy ha a fellebbezés sikeres.
   5. cikk
   A legalább egy kizárási kritériumnak eleget tevő, jóváhagyott hatóanyagok alternatíváira vonatkozó visszatérítési lehetőség
   (1)   Ha olyan hatóanyag jóváhagyása iránt nyújtanak be kérelmet az Ügynökséghez, amely az 528/2012/EU rendelet 5. cikke (2) bekezdésének második albekezdése értelmében megfelelő alternatívája lehet egy olyan jóváhagyott hatóanyagnak, amely a rendelet 5. cikkének (1) bekezdésében szereplő kizárási kritériumok legalább egyikének eleget tesz, akkor a kérelmező igényelheti az Ügynökségnek befizetendő díj visszatérítését.
   (2)   A díj visszafizetéséről a Bizottság dönt, miután az 528/2012/EU rendelet 8. cikkének (4) bekezdésével összhangban megkapta az Ügynökség véleményét, amely arra vonatkozó ajánlást is tartalmaz, hogy az 528/2012/EU rendelet 5. cikke (2) bekezdésének második albekezdése értelmében a hatóanyag megfelelő alternatívát jelent-e.
   (3)   Amennyiben a Bizottság úgy dönt, hogy a hatóanyag megfelelő alternatívát jelent, az Ügynökség értesíti erről a kérelmezőt, és teljes mértékben visszatéríti neki az (1) bekezdésben említett díjat.
   II.   FEJEZET

      TÁMOGATÁS KKV-K SZÁMÁRA

   6. cikk
   Kis- és középvállalkozási jogállás elismerése
   (1)   Mielőtt az 528/2012/EU rendelet 7. cikkének (1) bekezdésével, 13. cikkének (1) bekezdésével, 28. cikkének (4) bekezdésével, 43. cikkének (1) bekezdésével vagy 45. cikkének (1) bekezdésével összhangban olyan kérelmet nyújtanának be az Ügynökséghez hatóanyag jóváhagyása, jóváhagyásának megújítása, az 528/2012/EU rendelet I. mellékletébe történő felvétele, vagy biocid termék vagy biocid termékcsalád uniós engedélyezése iránt, amely kkv-kra vonatkozó csökkentés iránti kérelmet is tartalmaz, a leendő kérelmezőnek be kell nyújtania az Ügynökségnek az ilyen csökkentésre való jogosultságot igazoló vonatkozó dokumentumokat, azaz igazolnia kell, hogy a 2003/361/EK ajánlás értelmében kis- és középvállalkozási jogállással rendelkezik.
   (2)   Hatóanyag jóváhagyására, jóváhagyásának megújítására, az 528/2012/EU rendelet I. mellékletébe történő felvételére irányuló kérelem esetén a kérdést a hatóanyag gyártójára vonatkozóan kell megvizsgálni, amelyet a leendő kérelmező képvisel. Termékengedélyezésre vagy annak megújítására irányuló kérelem esetén a kérdést a leendő engedélyesre vonatkozóan kell megvizsgálni.
   (3)   Az Ügynökségnek közzé kell tennie az (1) bekezdésnek megfelelően benyújtandó vonatkozó dokumentumok listáját.
   (4)   Az (1) bekezdésben említett vonatkozó dokumentumok beérkezését követő 45 napon belül az Ügynökségnek döntenie kell, hogy elismeri-e a kis- és középvállalkozási jogállást.
   (5)   Az 528/2012/EU rendelet értelmében benyújtott kérelmek esetében a kis- és középvállalkozási jogállás elismerése két évig érvényes.
   (6)   Az Ügynökség (4) bekezdés szerinti döntése ellen az 528/2012/EU rendelet 77. cikkével összhangban fellebbezéssel lehet élni.
   7. cikk
   Díjcsökkentések
   (1)   Az Unióban székhellyel rendelkező kkv-k számára az Ügynökségnek fizetendő díjakból az I. melléklet 2. táblázata és a II. melléklet 2. táblázata szerinti csökkentést biztosítanak.
   (2)   Hatóanyag jóváhagyására, jóváhagyásának megújítására, az 528/2012/EU rendelet I. mellékletébe történő felvételére irányuló kérelem esetén csak akkor biztosítanak díjcsökkentést, ha a hatóanyag nem minősül helyettesítendő hatóanyagnak.
   (3)   Biocid termék engedélyezésére vagy ennek megújítására irányuló kérelem esetén csak akkor biztosítanak díjcsökkentést, ha a termék nem tartalmaz olyan hatóanyagot, amely helyettesítendő hatóanyagnak minősül.
   III.   FEJEZET

      BEFIZETÉSEK

   8. cikk
   A befizetés módja
   (1)   A rendelet értelmében kiszabott díjak euróban fizetendők.
   (2)   A befizetéseket csak azt követően lehet teljesíteni, hogy az Ügynökség kiállította a számlát.
   (3)   A (2) bekezdéstől eltérően a 4. cikk szerinti díjak a fellebbezés benyújtásakor fizetendők.
   (4)   A befizetéseket az Ügynökség bankszámlájára történő átutalással kell teljesíteni.
   9. cikk
   A befizetés azonosítása
   (1)   A 8. cikk (3) bekezdésben említett befizetések kivételével minden befizetésnél fel kell tüntetni a számla számát a hivatkozási mezőben.
   (2)   A 8. cikk (3) bekezdésben említett befizetések esetében a hivatkozási mezőben fel kell tüntetni a fellebbező(k) személyazonosságát, és a fellebbezés tárgyát képező határozat számát, amennyiben ismert.
   (3)   Ha a befizetés célja nem állapítható meg, az Ügynökség határidőt határoz meg, ameddig a befizetőnek írásban ismertetnie kell a befizetés célját. Ha az Ügynökség e határidő lejártáig nem kapja meg a befizetés céljáról szóló értesítést, akkor a befizetés érvénytelennek minősül, és az érintett összeget vissza kell téríteni a befizető részére.
   10. cikk
   A befizetés időpontja
   (1)   Eltérő rendelkezés hiányában a díjakat az attól a naptól számított 30 napon belül kell befizetni, amelyen az Ügynökség a számlát elküldte.
   (2)   A befizetés teljesítési időpontjának az a nap tekintendő, amelyen a befizetés teljes összegét elhelyezték az Ügynökség bankszámláján.
   (3)   A befizetés akkor tekintendő időben teljesítettnek, ha iratokkal megfelelően igazolható, hogy a befizető az adott határidő lejárta előtt kiadta a megbízást a számlán szereplő bankszámlára történő átutalásra. Az átutalási megbízásnak a pénzintézet által kiadott megerősítése megfelelő igazoló iratnak minősül.
   11. cikk
   Nem megfelelő befizetés
   (1)   A befizetési határidő csak akkor tekinthető betartottnak, ha a díj teljes összegét időben befizették.
   (2)   Ha egy adott számla több ügyletre vonatkozik, az Ügynökség bármely elégtelen fizetést bármelyik vonatkozó ügylethez hozzárendelheti. A befizetések hozzárendelésének kritériumait az Ügynökség igazgatósága határozza meg.
   12. cikk
   Túlfizetés visszatérítése
   (1)   A díjak összegén felül befizetett összegeknek a befizető részére történő visszatérítésére vonatkozó rendelkezéseket az Ügynökség ügyvezető igazgatója határozza meg, és azokat közzéteszik az Ügynökség honlapján.
   Ha azonban a túlfizetés mértéke 200 EUR-nál kevesebb, és az érintett fél nem kérte kifejezetten a díj visszatérítését, akkor a túlfizetett összeget nem térítik vissza.
   (2)   A túlfizetett és vissza nem térített összegek nem számíthatók be az Ügynökség részére a jövőben fizetendő összegekbe.
   13. cikk
   Az érvényesség megállapítása előtt vagy annak során elutasított vagy az értékelés során visszavont kérelmek díjának visszatérítése
   (1)   Ha hatóanyag jóváhagyására vagy biocid termék engedélyezésére irányuló, az 528/2012/EU rendelet 7. cikkének (1) bekezdésével vagy 43. cikkének (1) bekezdésével összhangban benyújtott kérelmet, vagy egy termék kisebb vagy nagyobb módosítása iránti kérelmet az érvényesség megállapítása előtt vagy annak során elutasítanak, az Ügynökség a beszedett díj 90 %-át visszatéríti.
   (2)   Ha hatóanyag jóváhagyására vagy biocid termék engedélyezésére irányuló, az 528/2012/EU rendelet 7. cikkének (1) bekezdésével vagy 43. cikkének (1) bekezdésével összhangban benyújtott kérelmet, vagy egy termék kisebb vagy nagyobb módosítása iránti kérelmet visszavonnak, mielőtt az értékelést végző illetékes hatóság benyújtotta volna értékelő jelentését az Ügynökségnek, az Ügynökség a beszedett díj 75 %-át visszatéríti.
   A beszedett díjat nem térítik meg, ha a kérelmet azután vonják vissza, miután az értékelést végző illetékes hatóság benyújtotta értékelő jelentését az Ügynökségnek.
   (3)   A befizetőnek visszatérítendő egyenleg megtérítésére vonatkozó rendelkezéseket az Ügynökség ügyvezető igazgatója határozza meg, és azokat közzéteszik az Ügynökség honlapján.
   IV.   FEJEZET

      ZÁRÓ RENDELKEZÉSEK

   14. cikk
   Az előadók díjazása
   A biocid termékekkel foglalkozó bizottság előadóként fellépő tagjainak díját a 80. cikk (2) bekezdésével összhangban a tagállamok értékelést végző illetékes hatóságainak befizetett díjakból kell kifizetni.
   15. cikk
   Egyéb eljárási díjak
   (1)   A Bizottság kedvező véleménye esetén az Ügynökség igazgatósági határozat révén egyéb díjakat állapíthat meg az 528/2012/EU rendelettel összhangban valamelyik fél kérelmére nyújtott igazgatási és technikai szolgáltatásokért, a rendelet végrehajtásának előmozdítása érdekében. Az Ügynökség ügyvezető igazgatója dönthet úgy, hogy nem vet ki díjat az Ügynökségtől segítséget kérő nemzetközi szervezetekre vagy tagállamokra.
   (2)   A díjak mértékét úgy kell meghatározni, hogy fedezzék az Ügynökség által nyújtott szolgáltatások költségeit, de ne haladják meg a költségek fedezéséhez szükséges mértéket.
   (3)   A díjakat 30 naptári napon belül kell befizetni azt követően, hogy az Ügynökség a számlát megküldte.
   16. cikk
   Ideiglenes előirányzat
   Amikor az 1907/2006/EK rendelet 96. cikkének (5) bekezdésével összhangban az Ügynökség (9) igazgatósága elkészíti a következő évre vonatkozó átfogó kiadási és bevételi előirányzatot, az uniós támogatásból származó bevételektől elkülönítve feltünteti az 528/2012/EU rendelet értelmében az Ügynökség által elvégzendő tevékenységek díjaiból származó bevételekre vonatkozóan külön meghatározott ideiglenes előirányzatot.
   17. cikk
   Felülvizsgálat
   A Bizottság az Eurostat által közzétett európai fogyasztói árindex segítségével meghatározott inflációs ráta alkalmazásával évente felülvizsgálja a rendeletben meghatározott díjakat. Az első felülvizsgálatra legkésőbb 2015. január 1-jéig kerül sor.
   A Bizottság ezenkívül folyamatosan felülvizsgálja a rendeletet az Ügynökség várható bevételeire és kiadásaira irányuló feltételezések kapcsán elérhető lényeges információk ismeretében. A Bizottság legkésőbb 2015. január 1-jéig felülvizsgálja a rendeletet annak szükség szerinti módosítása céljából, különös tekintettel az Ügynökség számára szükséges forrásokra, valamint a tagállamok illetékes hatóságai számára a hasonló jellegű szolgáltatások nyújtásával kapcsolatban szükségessé váló forrásokra. A felülvizsgálat során figyelembe kell venni a módosításoknak a kkv-kra gyakorolt hatásait, és szükség esetén felül kell vizsgálni a kkv-kra vonatkozó díjcsökkentés mértékét is.
   18. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 18-án.

            a Bizottság részéről

            az elnök

         José Manuel BARROSO

      (1)  HL L 167., 2012.6.27., 1. o.

      (2)  HL L 124., 2003.5.20., 36. o.

      (3)  HL L 109., 2013.4.19., 4. o.

      (4)  HL L 123., 1998.2.24., 1. o.

      (5)  HL L 298., 2012.10.26., 1. o.

      (6)  HL L 357., 2002.12.31., 72. o.

      (7)  MB/53/2008 final.

      (8)  HL L 396., 2006.12.30., 1. o.

      (9)  HL L 396., 2006.12.30., 1. o.

      I. MELLÉKLET

         Hatóanyagokkal kapcsolatos díjak

         1.   táblázat

         Szokásos díjak

                  A feladat általános leírása; az 528/2012/EU rendelet vonatkozó rendelkezése

                  Konkrét feltételek vagy feladatok leírása

                  Díj (EUR)

                  A hatóanyag jóváhagyása; 7. cikk, (2) bekezdés

                  Az első olyan terméktípusra vonatkozó díj, amelyre a hatóanyagot jóváhagyják.

                  120 000

                  További terméktípusokra vonatkozó kiegészítő díj terméktípusonként.

                  40 000

                  Kiegészítő díj terméktípusonként (mind az első terméktípusra, mind a további terméktípusokra), amennyiben a hatóanyag az 528/2012/EU rendelet 10. cikke szerint helyettesítendő hatóanyagnak minősül.

                  20 000

                  A jóváhagyás módosításának díja, a további terméktípusok felvétele esetén nem fizetendő.

                  20 000

                  A jóváhagyás megújítása; 13. cikk, (3) bekezdés

                  Az első olyan terméktípusra vonatkozó díj, amelyre a hatóanyag jóváhagyásának megújítását kérelmezik.

                  15 000

                  További terméktípusokra vonatkozó kiegészítő díj terméktípusonként.

                  1 500

                  Az első olyan terméktípusra vonatkozó kiegészítő díj, amelyre a hatóanyag jóváhagyásának megújítását kérelmezik, amennyiben az 528/2012/EU rendelet 14. cikkének (1) bekezdésével összhangban teljes körű értékelésre van szükség.

                  25 000

                  További terméktípusokra vonatkozó kiegészítő díj, amennyiben az 528/2012/EU rendelet 14. cikkének (1) bekezdésével összhangban teljes körű értékelésre van szükség.

                  2 500

                  Kiegészítő díj terméktípusonként (mind az első terméktípusra, mind a további terméktípusokra), amennyiben a hatóanyag az 528/2012/EU rendelet 10. cikkével összhangban helyettesítendő hatóanyagnak minősül.

                  20 000

                  Hatóanyag felvétele az I. mellékletbe; 28. cikk

                  A hatóanyag I. mellékletbe történő első felvételének díja.

                  10 000

                  A hatóanyag I. mellékletbe történő felvétele módosításának díja.

                  2 000

                  Az 1451/2007/EK rendelet 3. cikkének a) pontja szerinti bejelentés

                  Díj hatóanyag/terméktípus kombinációnként
                  A bejelentési díjat a következő kérelemből vonják le az 528/2012/EU rendelet 7. cikkével összhangban.

                  10 000

         2.   táblázat

         Hatóanyag jóváhagyására, jóváhagyásának megújítására, az I. mellékletbe történő felvételére irányuló kérelmekre vonatkozó díjak csökkentésének mértéke, amennyiben a hatóanyag gyártója uniós székhellyel rendelkező kkv; kivéve, ha a hatóanyag helyettesítendő

                  Vállalkozás típusa

                  Díjcsökkentés (a szokásos díjak százalékos arányában)

                  Mikrovállalkozás

                  60

                  Kisvállalkozás

                  40

                  Középvállalkozás

                  20

      II. MELLÉKLET

         Biocid termékek uniós engedélyezésével kapcsolatos díjak

         1.   táblázat

         Szokásos díjak

                  A feladat általános leírása; az 528/2012/EU rendelet vonatkozó rendelkezése

                  Konkrét feltételek vagy feladatok leírása

                  Díj (EUR)

                  Uniós engedély megadása, egyedi termék; 43. cikk, (2) bekezdés

                  Díj termékenként, ahol a termék nem azonos a hatóanyag jóváhagyása céljából értékelt valamely jellegzetes termékkel.

                  80 000

                  Díj termékenként, amennyiben a termék azonos a hatóanyag jóváhagyása céljából értékelt valamely jellegzetes termékkel.

                  40 000

                  Kiegészítő díj termékenként, amennyiben az 528/2012/EU rendelet 23. cikke szerint összehasonlító értékelést kell végezni.

                  40 000

                  Kiegészítő díj termékenként, amennyiben az 528/2012/EU rendelet 55. cikkének (2) bekezdése szerint a kérelmezett engedély ideiglenesnek minősül.

                  10 000

                  Uniós engedély megadása, biocid termékcsalád; 43. cikk, (2) bekezdés

                  Termékcsaládonként fizetendő díj.

                  150 000

                  Kiegészítő díj termékcsaládonként, amennyiben az 528/2012/EU rendelet 23. cikke szerint összehasonlító értékelést kell végezni.

                  60 000

                  Kiegészítő díj termékcsaládonként, amennyiben az 528/2012/EU rendelet 55. cikkének (2) bekezdése szerint a kérelmezett engedély ideiglenesnek minősül.

                  15 000

                  Az Ügynökség értesítése új terméknek egy biocid termékcsaládba történő felvételéről; 17. cikk, (6) bekezdés

                  Új termékenként fizetendő díj.

                  2 000

                  Azonos biocid termék uniós engedélyezése; 17. cikk, (7) bekezdés

                  Az 528/2012/EU európai parlamenti és tanácsi rendeletnek megfelelően az azonos biocid termékek engedélyezésére szolgáló eljárás meghatározásáról szóló, 2013. május 6-i 414/2013/EU bizottsági végrehajtási rendelet (1) értelmében „azonos terméknek” minősülő termékenkénti díj.

                  2 000

                  Engedélyezett termék vagy termékcsalád jelentős változtatása; 50. cikk, (2) bekezdés

                  Kérelmenként fizetendő díj.

                  40 000

                  Engedélyezett termék vagy termékcsalád kisebb mértékű változtatása; 50. cikk, (2) bekezdés

                  Kérelmenként fizetendő díj.

                  15 000

                  Engedélyezett termék vagy termékcsalád adminisztratív változtatása; 50. cikk, (2) bekezdés

                  Értesítésenként fizetendő díj.

                  2 000

                  Engedélyezett termék vagy termékcsalád változtatásának osztályozására vonatkozó ajánlás; 50. cikk, (2) bekezdés

                  A 354/2013/EU rendelettel összhangban benyújtott kérelmenkénti díj.
                  Amennyiben az ajánlás értelmében a változtatás kisebb mértékű változtatásként vagy adminisztratív változtatásként osztályozandó, a kérelem díját a 354/2013/EU rendelettel összhangban benyújtott következő kérelemből vagy értesítésből vonják le.

                  2 000

                  Uniós engedély megújítása, egyedi termék; 45. cikk, (3) bekezdés

                  Termékenként fizetendő díj.

                  5 000

                  Kiegészítő díj termékenként, amennyiben az 528/2012/EU rendelet 14. cikkének (1) bekezdésével összhangban teljes körű értékelésre van szükség.

                  15 000

                  Kiegészítő díj termékenként, amennyiben az 528/2012/EU rendelet 23. cikkével összhangban összehasonlító értékelést kell végezni.

                  40 000

                  Uniós engedély megújítása, biocid termékcsalád; 45. cikk, (3) bekezdés

                  Termékcsaládonként fizetendő díj.

                  7 500

                  Kiegészítő díj termékcsaládonként, amennyiben az 528/2012/EU rendelet 14. cikkének (1) bekezdésével összhangban teljes körű értékelésre van szükség.

                  22 500

                  Kiegészítő díj termékcsaládonként, amennyiben az 528/2012/EU rendelet 23. cikke értelmében összehasonlító értékelést kell végezni.

                  60 000

         2.   táblázat

         Biocid termék vagy biocid termékcsalád uniós engedélyének megadására és megújítására irányuló kérelmekre vonatkozó díjak csökkentésének mértéke, amennyiben a leendő engedélyes uniós székhellyel rendelkező kkv; kivéve, ha a hatóanyag helyettesítendő

                  Vállalkozás típusa

                  Díjcsökkentés (a szokásos díjak százalékos arányában)

                  Mikrovállalkozás

                  30

                  Kisvállalkozás

                  20

                  Középvállalkozás

                  10

         (1)  HL L 125., 2013.5.7., 4. o.

      III. MELLÉKLET

         Egyéb díjak

                  A feladat általános leírása; az 528/2012/EU rendelet vonatkozó rendelkezése

                  Konkrét feltételek vagy feladatok leírása

                  Díj (EUR)

                  Technikai egyenértékűség; 54. cikk, (3) bekezdés

                  A fizetendő díj, amennyiben a hatóanyagok eredete közötti különbségek a gyártási hely változására korlátozódnak, és a kérelem kizárólag analitikus adatokon alapul.

                  5 000

                  A fizetendő díj, amennyiben a hatóanyagok eredete közötti különbségek túlmutatnak a gyártási hely változásán, és a kérelem kizárólag analitikus adatokon alapul.

                  20 000

                  Fizetendő díj, amennyiben az előzetes feltételeknek nem tettek eleget.

                  40 000

                  Uniós engedéllyel rendelkező biocid termékek éves díja; 80. cikk, (1) bekezdés, a) pont

                  A biocid termékre vonatkozó uniós engedélyenkénti díj.

                  10 000

                  Biocid termékcsaládra vonatkozó uniós engedélyenkénti díj.

                  20 000

                  Kölcsönös elismerés iránti kérelem díja; 80. cikk, (1) bekezdés, a) pont

                  Kölcsönös elismerésre benyújtott termékenkénti vagy termékcsaládonkénti díj a kölcsönös elismerést kérő tagállamonként

                  700

                  Fellebbezés; 77. cikk, (1) bekezdés

                  Fellebbezésenként fizetendő díj.

                  2 500

                  Az érintett személyek listájára történő felvétel iránti kérelem; 95. cikk

                  Olyan dokumentációhoz való hozzáférésre vonatkozó felhatalmazás benyújtásának díja, amelyet az Ügynökség vagy az értékelést végző illetékes hatóság már hiánytalannak értékelt.

                  2 000

                  Olyan dokumentáció egy részéhez való hozzáférésre vonatkozó felhatalmazás benyújtásának díja, amelyet az Ügynökség vagy az értékelést végző illetékes hatóság már hiánytalannak értékelt (kiegészítő adatokkal együtt).

                  20 000

                  Új dokumentáció benyújtásának díja.

                  40 000

                  Az Ügynökségnek a 66. cikk (4) bekezdése szerint benyújtott kérelmek.

                  Bizalmas kezelés kérelmének tételenkénti díja.

                  1 000


title: A Bizottság 1247/2011/EU végrehajtási rendelete ( 2011. november 29. ) egyes áruk Kombinált Nómenklatúra szerinti besorolásáról

text:
               2.12.2011

               HU

               Az Európai Unió Hivatalos Lapja

               L 319/34

         A BIZOTTSÁG 1247/2011/EU VÉGREHAJTÁSI RENDELETE
   (2011. november 29.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.

               (5)

               Az e rendeletben előírt intézkedések összhangban vannak a Vámkódex Bizottság véleményével,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 29-én.

            a Bizottság részéről, az elnök nevében,
         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  HL L 302., 1992.10.19., 1. o.

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                              1.

                              Árucikk modul formában, megközelítőleg 11 × 7 × 5 cm méretű saját készülékházban (úgynevezett „analóg bemeneti modul”).
                              A modul két nyomtatott áramköri lapból áll, amely egy négycsatornás bemeneti interfészt, egy analóg–digitális átalakítót, egy processzort és egy programozható logikai vezérlőhöz (PLC) történő csatlakoztatására alkalmas buszinterfészt tartalmaz. A modul bemeneti feszültségtartománya 0 és 10 V DC közötti.
                              A modul különböző külső készülékektől analóg jeleket fogad, amelyek például hőmérséklet, sebesség, áramlás vagy tömeg mérési eredményeit szemléltetik.
                              A modul átalakítja és feldolgozza ezeket a jeleket, mielőtt a PLC-nek küldené őket.

                  8538 90 99

                  A besorolást a Kombinált Nómenklatúra 1. és 6. általános értelmezési szabálya, a XVI. áruosztály megjegyzései 2. pontjának b) alpontja, valamint a 8538, a 8538 90 és a 8538 90 99 KN-kód szövege határozza meg.
                  Mivel a modul csatoló felületet alkot külső készülékek és a 8537 vtsz. alá tartozó numerikus vezérlésű készülék között, ezért inputegységként a 8471 vtsz. alá történő besorolása kizárt.
                  Mivel a modul elektronikus jeleket fogad, alakít át, dolgoz fel és küld a PLC-nek, ezért elektromos áramkörbe vagy azon belüli összekapcsolásra szolgáló kapcsolóként vagy reléként a 8536 vtsz. alá történő besorolása kizárt.
                  Mivel a modul nem vezérel külső eszközöket, hanem csupán csatolófelületet alkot az ilyen készülékek és a PLC között, ezért elektromos vezérlőkészülékként a 8537 vtsz. alá történő besorolása kizárt.
                  Mivel az analóg–digitális átalakítás csupán egy köztes folyamat, ezért a 85. árucsoportban másutt nem említett, egyedi feladatokra szánt elektromos gépként és készülékként a 8543 vtsz. alá történő besorolása kizárt.
                  Mivel a modul rendeltetése külső eszközöktől érkező mérési eredményeket tartalmazó jelek fogadása, átalakítása és feldolgozása, valamint ezek PLC-nek küldése, a modul elengedhetetlen a 8537 vtsz. alatti PLC működéséhez.
                  Az árucikket ezért a 8538 vtsz. alatt a 8535–8537 vtsz. alatti készülékek alkatrészeként kell besorolni.

                              2.

                              Árucikk modul formában, megközelítőleg 11 × 7 × 5 cm méretű saját készülékházban (úgynevezett „diszkrét kimeneti modul”).
                              A modul egy nyomtatott áramköri lapból áll, amely egy programozható logikai vezérlő (PLC) csatlakoztatására alkalmas buszinterfészt, egy processzort, egy analóg–digitális átalakítót és egy nyolc kapcsolódási ponttal ellátott kimeneti interfészt tartalmaz.
                              A kimeneti csatlakozópontok elektromágneses típusú relék, amelyek kimeneti feszültségtartománya 0 és 250 V AC közötti, terhelési árama pedig pontokként legfeljebb 0,17 A.
                              A modul ki/be típusú jeleket (például. 1/0 vagy igaz/hamis) tartalmazó diszkrét jeleket dolgoz fel és alakít át, mielőtt különböző külső eszközöknek, pl. érintkezőknek, reléknek és jelzőfényeknek továbbítaná őket.

                  8538 90 99

                  A besorolást a Kombinált Nómenklatúra 1. és 6. általános értelmezési szabálya, a XVI. áruosztály megjegyzései 2. pontjának b) alpontja, valamint a 8538, a 8538 90 és a 8538 90 99 KN-kód szövege határozza meg.
                  Mivel a modul csatolófelületet alkot külső készülékek és a 8537 vtsz. alá tartozó numerikus vezérlésű készülék között, ezért outputegységként a 8471 vtsz. alá történő besorolása kizárt.
                  Mivel a modul elektronikus jeleket fogad, dolgoz fel és küld külső eszközöknek, ezért elektromos áramkörbe vagy azon belüli összekapcsolásra szolgáló kapcsolóként vagy reléként a 8536 vtsz. alá történő besorolása kizárt.
                  A kimeneti kapcsolódási pontok (amelyeket elektromágneses relék képeznek) csupán részei a modulnak, amely a kapcsolódási pontokon túl a buszinterfészből, a processzorból és a digitális–analóg átalakítóból áll. Ezenkívül a modul maga nem vezérel külső eszközöket, csak csatolófelületet alkot a PLC és az ilyen eszközök között. A 8537 vtsz. alatt elektronikus vezérlő készülékként való besorolás ezért kizárt.
                  Mivel a digitális–analóg átalakítás csupán egy köztes folyamat, ezért a 85. árucsoportban másutt nem említett, egyedi feladatokra szánt elektromos gépként és készülékként a 8543 vtsz. alá történő besorolása kizárt.
                  Mivel a modul rendeltetése a PLC-től érkező ki/be típusú jeleket tartalmazó jelek fogadása, átalakítása és feldolgozása, valamint ezek külső eszközök felé továbbítása, a modul elengedhetetlen a 8537 vtsz. alatti PLC működéséhez.
                  Az árucikket ezért a 8538 vtsz. alatt a 8535–8537 vtsz. alatti készülékek alkatrészeként kell besorolni.


title: A Bizottság (EU) 2017/48 végrehajtási rendelete (2017. január 11.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               12.1.2017

               HU

               Az Európai Unió Hivatalos Lapja

               L 7/14

         A BIZOTTSÁG (EU) 2017/48 VÉGREHAJTÁSI RENDELETE
   (2017. január 11.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 11-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  269,9

                  MA

                  115,2

                  SN

                  204,0

                  TR

                  108,2

                  ZZ

                  174,3

                  0707 00 05

                  MA

                  86,1

                  TR

                  220,1

                  ZZ

                  153,1

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  236,8

                  TR

                  226,9

                  ZZ

                  231,9

                  0805 10 20

                  EG

                  46,2

                  IL

                  126,4

                  MA

                  54,3

                  TR

                  71,9

                  ZZ

                  74,7

                  0805 20 10

                  IL

                  166,4

                  MA

                  73,6

                  ZZ

                  120,0

                  0805 20 30 , 0805 20 50 , 0805 20 70 , 0805 20 90

                  EG

                  97,9

                  IL

                  151,6

                  JM

                  125,6

                  TR

                  96,5

                  ZZ

                  117,9

                  0805 50 10

                  TR

                  70,9

                  ZZ

                  70,9

                  0808 10 80

                  CN

                  144,5

                  US

                  72,4

                  ZZ

                  108,5

                  0808 30 90

                  CL

                  307,7

                  CN

                  99,5

                  TR

                  133,1

                  ZZ

                  180,1

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.